

APSTIPRINĀTS

ar Sabiedrības integrācijas fonda sekretariāta

2023.gada 1.novembra rīkojumu Nr. 1-3/2023/46

izveidotās vērtēšanas komisijas

2023.gada 6.novembra sēdes lēmumu

Eiropas Savienības kohēzijas politikas programmas 2021.–2027. gadam 4.3.4. specifiskā atbalsta mērķa “Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbinātību, jo īpaši attiecībā uz nelabvēlīgā situācijā esošām grupām” 4.3.4.5. pasākuma “Atbalsts pilsoniskās sabiedrības organizāciju izaugsmei, stiprinot līdzdalību publiskās pārvaldes lēmumu pieņemšanas procesos”

projekta īstenošanas sadarbības partnera atlases nolikums

2023.gads

1. Vispārīgie jautājumi
   1. Eiropas Savienības kohēzijas politikas programmas 2021.–2027. gadam 4.3.4. specifiskā atbalsta mērķa “Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbinātību, jo īpaši attiecībā uz nelabvēlīgā situācijā esošām grupām” 4.3.4.5. pasākuma “Atbalsts pilsoniskās sabiedrības organizāciju izaugsmei, stiprinot līdzdalību publiskās pārvaldes lēmumu pieņemšanas procesos” (turpmāk – programma) projekta īstenošanas sadarbības partnera atlases (turpmāk – atlase) nolikums (turpmāk – nolikums) nosaka atlasē iesniegto sadarbības partneru kandidātu pieteikumu iesniegšanas un vērtēšanas kārtību.
   2. Atlases mērķis ir atlasīt biedrību, nodibinājumu vai to apvienību (turpmāk – NVO), kas tiktu piesaistīts projekta īstenošanai kā projekta sadarbības partneris.
   3. Sadarbības partneru kandidātu atlasi organizē Sabiedrības integrācijas fonds (turpmāk – Fonds) sadarbībā ar Valsts kanceleju, pamatojoties uz Nevalstisko organizāciju un Ministru kabineta sadarbības memoranda īstenošanas padomes 2023.gada 25.oktobra sēdē lemto un sniegto deleģējumu Fondam sadarbībā ar Valsts kanceleju veikt sadarbības partnera atlasi, lai nodrošinātu Ministru kabineta 2023.gada 26.septembra noteikumu Nr.544 “Eiropas Savienības kohēzijas politikas programmas 2021.–2027. gadam 4.3.4. specifiskā atbalsta mērķa “Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbināmību, jo īpaši attiecībā uz nelabvēlīgā situācijā esošām grupām” 4.3.4.5. pasākuma “Atbalsts pilsoniskās sabiedrības organizāciju izaugsmei, stiprinot līdzdalību publiskās pārvaldes lēmumu pieņemšanas procesos” īstenošanas noteikumi” īstenošanu.
   4. Sadarbības partnera kandidātus, to atbilstību un pieteikumu atbilstību nolikuma 3. un 4. punktā noteiktajām prasībām vērtē Fonda sekretariāta izveidota sadarbības partnera kandidātu vērtēšanas komisija (turpmāk – Komisija) saskaņā ar Komisijas nolikumu.
2. Sadarbības partnera kandidāta pieteikuma noformēšanas un iesniegšanas kārtība
   1. Lai piedalītos atlasē, sadarbības partnera kandidāts sagatavo pieteikumu saskaņā ar šā nolikuma 1.pielikumu Word dokumenta formātā.
   2. Pieteikumu paraksta pieteikuma iesniedzēja pārstāvēttiesīgā vai pilnvarotā persona.
   3. Pieteikuma iesniedzējs pieteikumu sagatavo latviešu valodā.
   4. Pieteikumu iesniedz elektroniski, to noformējot atbilstoši Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktajām prasībām. Sadarbības partnera kandidāta pieteikumam jābūt parakstītam ar drošu elektronisko parakstu un apliecinātam ar laika zīmogu.
   5. Pieteikumu elektroniski iesniedz līdz 2023.gada 22.novembra pl.12.00, nosūtot uz Nevalstisko organizāciju un Ministru kabineta sadarbības memoranda īstenošanas padomes sekretariāta pasta adresi [nvo@mk.gov.lv](mailto:nvo@mk.gov.lv) vienā sūtījumā ar norādi “Pieteikums sadarbības partnera atlasei”. Par iesniegšanas termiņu tiek uzskatīts laiks, kad pieteikums saņemts Nevalstisko organizāciju un Ministru kabineta sadarbības memoranda īstenošanas padomes sekretariātā. Pēc pieteikuma iesniegšanas pieteikuma iesniedzējs saņems sistēmas paziņojumu par e-pasta saņemšanu, taču tā atvēršana un elektroniskā paraksta identitātes un derīguma pārbaude tiks veikta tikai pēc pieteikumu iesniegšanas termiņa beigām.
   6. Pieteikumu, kas saņemts pēc norādītā termiņa beigām Nevalstisko organizāciju un Ministru kabineta sadarbības memoranda īstenošanas padomes sekretariāts nereģistrē un par to informē pieteikuma iesniedzēju.
3. Prasības sadarbības partnera kandidātam (atbilstības vērtēšanas kritēriji)

|  |  |
| --- | --- |
| * 1. Prasības sadarbības partnera kandidātam | * 1. Pārbaudes avots, veids, atbildīgais |
| * + 1. Sadarbības partnera kandidāts ir reģistrēts Latvijas Republikas Uzņēmumu reģistra biedrību un nodibinājumu reģistrā vismaz 5 gadus. | * + 1. Aizpildīta pieteikuma veidlapa atbilstoši nolikuma 1.pielikumam, Uzņēmuma reģistra dati |
| * + 1. Sadarbības partnera kandidātam ir piešķirts sabiedriskā labuma organizācijas statuss | * + 1. Aizpildīta pieteikuma veidlapa atbilstoši nolikuma 1.pielikumam, Uzņēmuma reģistra dati |
| * + 1. Sadarbības partnera kandidāta statūtos kā viens no darbības mērķiem ir pilsoniskās sabiedrības stiprināšana vai/ un līdzdalības veicināšana | * + 1. Aizpildīta pieteikuma veidlapa atbilstoši nolikuma 1.pielikumam, Uzņēmuma reģistra dati |
| * + 1. Sadarbības partnera kandidāts neatbilst nevienam no Eiropas Savienības fondu 2021.–2027. gada plānošanas perioda vadības likuma 22. un 26. pantā noteiktajiem projekta iesniedzēja izslēgšanas noteikumiem. | * + 1. Pieteikuma veidlapas B sadaļā. |
| * + 1. Sadarbības partnera kandidāts neatbilst nevienam no Publisko iepirkumu likuma 42. panta otrajā daļā minētajiem kandidātu un pretendentu izslēgšanas iemesliem. | * + 1. Pieteikuma veidlapas B sadaļā. Apliecinājums pieteikumā.   Par to, vai sadarbības partnera kandidāts ir iesniedzis nodokļu deklarācijas un attiecīgā informācija saskaņā ar likuma “Par nodokļiem un nodevām” 18. panta pirmās daļas 30. punktu ir publiski pieejama un vai sadarbības partnera kandidātam nav Valsts ieņēmumu dienesta (turpmāk – VID) administrēto nodokļu (nodevu) parāds, kas pārsniedz 150 euro, izņemot nodokļu maksājumus, kuru maksāšanas termiņš saskaņā ar likuma “Par nodokļiem un nodevām” 24. panta pirmo un 1.3 daļu ir pagarināts, sadalīts termiņos, atlikts vai atkārtoti sadalīts termiņos, vērtēšanas komisija veiks pārbaudi Valsts ieņēmumu dienesta nodokļu parādnieku datu bāzē[[1]](#footnote-2). |
| * + 1. Uz sadarbības partnera kandidātu neattiecas neviens no Starptautisko un Latvijas Republikas nacionālo sankciju likuma 11.2 pantā noteiktajiem nosacījumiem. | * + 1. Pieteikuma veidlapas B sadaļā. |
| * + 1. Sadarbības partnera kandidāts pārstāv dažādu sabiedrības grupu intereses pilsoniskajā dialogā ar publisko pārvaldi nacionālā, reģionālā vai pašvaldību līmenī vismaz 3 gadus. | * + 1. Pieteikuma veidlapas A 1.1. sadaļā. Pašdeklarēšana pieteikumā, norādot kādas grupas tiek pārstāvētas. |
| * + 1. Sadarbības partnera kandidāts apvieno citas organizācijas vai individuālus biedrus (privātpersonas) un biedru skaits ir vismaz 20. | * + 1. Pieteikuma veidlapas A 1.2. sadaļā.   Organizācijas tīmekļvietne, statūti. Pieteicējs pieteikumā arī sniedz attiecīgu informāciju. |
| * + 1. Sadarbības partnera kandidāts ir neatkarīgs no publiskās pārvaldes, politiskām partijām, reliģiskām organizācijām, komerciālām organizācijām un to ietekmes (tai skaitā, biedru vidū un publiskās pārvaldes institūcijās pēc īpatsvara vai darbības ietekmes uzskaitītās organizācijas vai to oficiālie pārstāvji ir mazākumā). | * + 1. Pieteikuma veidlapas B sadaļā   Pašdeklarēšana pieteikumā. Uzņēmuma reģistra dati par paraksttiesīgajām personām, organizācijas mājaslapā pieejamais biedru saraksts. |
| * + 1. Sadarbības partnera kandidātam nav neatbilstoši veiktu izdevumu maksājumu parādu citos projektos, kas tiek finansēti no valsts vai pašvaldību budžeta vai Eiropas Savienības politiku instrumentu un pārējām ārvalstu finanšu palīdzības programmām. | * + 1. Pieteikuma veidlapas B sadaļā. |
| * + 1. Sadarbības partnera kandidātam ir pietiekama īstenošanas un finanšu kapacitāte projekta īstenošanai. | * + 1. Pieteikuma veidlapas A 1.3. sadaļā. Pašdeklarēšana pieteikumā, norādot konkrētus projektus, kādos ir bijusi iesaiste līdz šim un kādā kapacitātē, tajā skaitā cik finansiāli liela apmēra projekti tie ir bijuši. |
| * + 1. Projekta ietvaros plānoto atbalstu sadarbības partnera kandidāts neplāno izmantot saimnieciskajai darbībai. | * + 1. Pieteikuma veidlapas B sadaļā. |
| * + 1. Līdzšinējā darbības pieredze liecina par labas pārvaldības principu ievērošanu. | * + 1. Ir publiskota informācija par organizācijas kontaktiem, par pārvaldes un izpildinstitūcijas pārstāvjiem (Padome, valde, direktors u.tml.), biedru uzņemšanas kārtību (statūti), organizācijas lēmumu pieņemšanas process (komunikācija, plānošana, izpildes kontrole); organizācijas piesaistītā finansējuma, tai skaitā ziedojumu, pieņemšanas un izlietošanas principi; darbības, lai novērstu jebkāda veida diskriminācijas izpausmes u.tml.   Pieteikuma veidlapas A 1.4. sadaļā |

* 1. Ja sadarbības partnera kandidāts neatbildīs kādam no atbilstības vērtēšanas kritērijiem, tas tiks noraidīts.

1. Sadarbības partnera kandidāta pieteikumu vērtēšanas kārtība un kritēriji

|  |  |  |
| --- | --- | --- |
| **4.1. Kvalitātes vērtēšanas kritēriji[[2]](#footnote-3)** | | |
| **Nr.** | **Kritērijs** | **Punktu skala** |
| 4.1.1. | Sadarbības partnera kandidātam ir vismaz 3 gadu pieredze viedokļu vai atzinumu sniegšanā par politikas plānošanas dokumentiem. | **(3 punkti)** trīs gadu periodā ar regularitāti sniegti viedokļi vai atzinumi nacionāla līmeņa projektiem, vismaz 40 kopskaitā.  **(2 punkti)** Trīs gadu periodā ar regularitāti sniegti 40 atzinumi vai viedokļi kopā gan nacionāla, gan reģionāla līmeņa projektiem vai 20 līdz 40 atzinumi vai viedokļi nacionāla līmeņa projektiem.  **(1 punkts)** mazāk par 20 atzinumiem vai viedokļiem, kas sniegti gan nacionāli, gan reģionāli kopā.  **(0 punkti)** nav sniegti nacionāla līmeņa atzinumi vai viedokļi |
| 4.1.2. | Sadarbības partnera kandidāts pamatā darbojas Latvijas pilsoniskās sabiedrības un līdzdalības stiprināšanas jomā | **(3 punkti)** vismaz piecu pēdējo gadu laikā reālā darbība primāri un sistēmiski (katru gadu) vērsta uz Latvijas pilsoniskās sabiedrības organizāciju izaugsmi un līdzdalības stiprināšanu publiskās pārvaldes lēmumu pieņemšanas procesos.  **(2 punkti)** vismaz trīs pēdējo gadu laikā reālā darbība primāri un sistēmiski (katru gadu) vērsta uz Latvijas pilsoniskās sabiedrības organizāciju izaugsmi un līdzdalības stiprināšanu publiskās pārvaldes lēmumu pieņemšanas procesos.  **(1 punkts)** ) partnerim ir pierādāma pieredze iepriekšējos vismaz trīs gados darboties Latvijas pilsoniskās sabiedrības un līdzdalības stiprināšanas jomās, taču šī pieredze nav primārā organizācijas nodarbošanās vai nav sistēmiska (ar pārrāvumiem).  **(0 punkti)** pieredzes nav vispār, tā ir īsāka par trim gadiem, tā nav sistēmiska vai neattiecas uz Latvijas pilsoniskās sabiedrības un līdzdalības stiprināšanas jomu |
| 4.1.3. | Sniegt aprakstu par to, kā plāno nodrošināt sadarbību ar citām NVO, lai sasniegtu rezultatīvo rādītāju politikas plānošanas dokumentu vērtēšanā. Sniegt priekšlikumus īstenojamajiem pasākumiem, lai veicinātu rādītāja sasniegšanu. | **(3 punkti)** sadarbības modelis izstrādāts detalizēti, plānveidīgi norādīta sasniedzamo rādītāju īstenošana un kā tie tiks sasniegti. Sniegtie priekšlikumi norādīti detalizēti, skaidri, pārliecinoši, ir vērsti uz rezultātu sasniegšanu.  **(2 punkti)** ja sniegtais sadarbības apraksts nav izstrādāts detalizēti, bet ir norādīts sadarbības modelis. Tikai daļa no sniegtajiem priekšlikumiem ir vērsti uz rezultātu sasniegšanu.  **(1 punkts)** ja sniegta daļēja informācija par sadarbību ar citām NVO, priekšlikumi kopumā nesniedz informāciju par to ietekmi uz rezultātu sasniegšanu.  **(0 punkti)** sniegta nepietiekama informācija par plānoto sadarbību ar citām NVO vai attiecīga informācija nav sniegta, nav informācijas par plānoto rezultātu sasniegšanu. |
| 4.1.4. | Kritērijs par projekta atbalstāmo darbību saturisko piedāvājumu. Sadarbības partnera kandidātam nepieciešams pieteikumā iesniegt savus priekšlikumus par to, kas ir nepieciešams NVO sektoram kopumā no šī finansējuma. Sniegt priekšlikumus:  1) mērķgrupas kapacitātes stiprināšanas pasākumiem – kādas atbalstāmās darbības projekta ietvaros būtu veicamas, lai stiprinātu mērķgrupas kapacitāti;  2) izvērtējumu, pētījumu, ekspertīžu un analīzes veikšanas saturiskajam piedāvājumam/ pieprasījumam;  3) kāda sadarbības mehānismu izveide starp NVO sektoru un valsts pārvaldi būtu nepieciešama un kāds būtu ieguvums;  4) līdzdalības platformu un to digitālo risinājumu ieviešanai un attīstīšanai;  5) informatīvo un izglītojošo pasākumu organizēšanai | **(3 punkti)** plaša mērķauditorijas aptvere visas Latvijas līmenī.  **(2 punkti)** atsevišķu reģionu mērķauditorijas aptvere.  **(1 punkts)** atbalstu gūst atsevišķas NVO, bet nav plaša atbalsta kopumā visam NVO sektoram.  **(0 punkti)** ja apraksts nepietiekams.  *Katru apakškritēriju vērtē atsevišķi.* |
| 4.1.5. | Motivācija būt par sadarbības partneri (iekšējs komisijas vērtējums, šis kritērijs kandidātam nav jāpilda, bet šo vērtē komisija, vērtējot kopumā kandidāta sniegto redzējumu par projekta atbalstāmajām darbībām, kandidāta saturiskā piedāvājuma vērtējums). | **(2 punkti)** liela motivācija, pretendenta pieteikumā sniegti detalizēti priekšlikumu apraksti un ir plašs redzējums par nepieciešamajiem uzlabojumiem un rezultātiem, kas ir panākams ar piešķirto finansējumu.  **(1 punkts)** daļēja motivācija, pretendenta pieteikumā sniegti vispārīgi apraksti un trūkst pilnvērtīga redzējuma par nepieciešamajiem uzlabojumiem un rezultātiem, kas ir panākams ar piešķirto finansējumu.  **(0 punkti)** trūkst pilnvērtīga redzējuma par īstenojamo projektu un nav pietiekamas izpratnes par darāmajām un atbalstāmajām darbībām. |

4.2. Sadarbības partnera kandidātu pieteikumus Komisija sakārto dilstošā secībā pēc iegūto punktu skaita.

4.3. Nepieciešamības gadījumā, lai Komisija varētu pieņemt pamatotu lēmumu, Komisijai ir tiesības uzaicināt sadarbības partnera kandidātu, lai tas klātienē vai tiešsaistē sniegtu papildu vai precizējošu informāciju.

4.4. Ja pieteikumu novērtējums atbilstoši atlases nolikuma 3. un 4. punktam nebūs pietiekams, lai pieņemtu lēmumu par sadarbības partnera atlasi, vienādi novērtētos pieteikumus komisija atkārtoti izvērtē komisijas sēdes laikā.

4.5. Komisija pieņem lēmumu par sadarbības partneri un iesniedz Nevalstisko organizāciju un Ministru kabineta sadarbības memoranda īstenošanas padomei informācijai pieņemto lēmumu par projekta īstenošanai atlasīto sadarbības partneri.

1. Pielikumi
2. pielikums “Sadarbības partnera kandidāta pieteikuma veidlapa”.

1. Pārbaude tiks veikta uz sadarbības partnera kandidāta būt par sadarbības partneri pieteikuma iesniegšanas termiņa pēdējo dienu [↑](#footnote-ref-2)
2. [↑](#footnote-ref-3)